امریکا قوشمه ایالتلری نینگ افغانستان خاص نماینده سی زلمی خلیلزاد افغانستان و قطرگه تشریف بویوره دی.
خلیلزاد طالبان گروهی نماینده لری بیلن افغانستان رهبرلری بیلن اوچره شه دی.
امریکا قوشمه ایالتلری تشقی ایشلر وزیرلیگی زلمی خلیلزاد بیلن تیمی نینگ کابل و دوحه سفرلری نینگ تاریخی بوییچه معلومات بیرمه دی.
وزیرلیکدن بیریلگن بیاناتده شولرگه اورین بیریلدی.
"خاص نماینده دایمی بیر آتشکیسین و کینگ – کولملی تینچلیک اوچون افغانستان ییتکچیلری، طالبان گروهی نماینده لری و ایریم تیگیشلی اولکه لر بیلن اوچره شوولرگه دوام ایته دی" دییلدی.
امریکا قوشمه ایالتلری بیلن طالبان گروهی اورته سیده افغانستان گه تینچلیک تامین ایتیش کیلیشووی" گه 2020 ییلی 29 فبروریده دوحه ده قول قوییلگندی. ینگی امریکا قوشمه ایالتلری باشقرووی افغانستانده گی خشونت نینگ وضعیتی گه قره ب اولکه ده گی امریکالیک عسکرلرنینگ بوتونله ی چیقیب کیتمس لیگی گه اشاره قیلگندی.
افغانستانده تینچلیک نی اداغگه ییتکیزیش مقصدی بیلن قطرنینگ پایتختی دوحه ده 6 جنوریده باشله گن و طالبان هیئاتی نینگ 26 جنوریده منطقه اولکه لری گه سفر قیلیب کیتیشی بیلن توخته لیب قالگن افغانلر ارا مذاکره لرنینگ ایککینچی باسقیچی قیته دن 22 فبروریده باشله گندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
